Rijeka, 24. travnja 2021.g.

**OBJAVA ZA MEDIJE**

**ONLINE SENZACIJA: U RIJEČKOJ RIBARNICI ODRŽAN JEDINSTVENI KONCERT GRČA**  
**I SEKCIJE RIJEČKOG SIMFONIJSKOG ORKESTRA**

**Po mnogočemu jedinstven koncert legendarnog rock benda Grč u pratnji sekcije Riječkog simfonijskog orkestra održan je ove subote u prostoru riječke ribarnice, na glavnoj gradskoj tržnici.**

**Zbog epidemioloških mjera koje su na snazi, nastup se u potpunosti odvijao bez prisutnosti publike u prostoru ribarnice, ali ga je publika pratila u prijenosu uživo putem web stranice** [**Rijeka 2020**](http://www.rijeka2020.eu/)**, na YouTube kanalu**[**Kanala Ri**](https://www.youtube.com/watch?v=6PyPSZEJLL0)**te u televizijskom programu Kanala Ri.**

**Ovaj je koncert organiziran kao sastavni dio programske završnice projekta Europske prijestolnice kulture, uoči nadolazeće 40. obljetnice Grča.**

Svirku su obilježili najpoznatiji hitovi Grča, iz rane faze benda, kao i novije pjesme, za čije je simfonijske aranžmane i orkestraciju bio zadužen **Zoran Majstorović**, koji je i dirigirao glazbenicima.

'Sirova' energija izvedbe uživo kao i žestoka poruka koju Grč šalje svojom glazbom, ovoga je puta do publike došla zahvaljujući pjesmama: „Bogovi“, „Gospodari moći“, „Stršljen“, „Životinja“, „Crne rukavice“ „Sveta krv“ i  „Noćas se Beograd pali“ te pjesmom „Krv je moje svjetlo i moja tama“ (poznatijom i kao „Jama“), koju je uz legendarne glazbenike vrlo dojmljivo izvela riječka umjetnica Ana Jurčić. Podsjetimo, radi se o obradi istoimene poeme Ivana Gorana Kovačića koju je po prvi puta na ovom koncertu izvela ženska izvođačica.

Snimka koncerta može se pogledati na YouTube kanalu [Kanala Ri](https://www.youtube.com/watch?v=6PyPSZEJLL0) a uskoro će biti dostupna i na YouTube kanalu [Rijeka 2020](https://www.youtube.com/channel/UCzGp6k9CzPDg6clSi6vPwQw).

Organizator koncerta „Grč & sekcija Riječkog simfonijskog orkestra“ je **RIJEKA 2020**, a posebne zahvale za realizaciju projekta idu **Rijeka plusu**, **Hrvoju Dijanu**, **GIS-u**, **Kanalu Ri** i **studiju PRO-REC**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42